Selfsorg Archives - Jeffreysbaai Akkommodasie
Category Archives: Selfsorg
Remini is 'n tuinwoonstel in 'n doodloopstraat in Wavecrest, Jeffreysbaai. Die perseel grens aan die Noorsekloof Natuurreservaat met 'n ryk voëllewe. Die verblyf is ideaal vir 2 tot 3 volwassenes of vir 'n gesin bestaande uit 2 volwassenes en 1 of 2 kinders.
Dié ruim eenheid beskik oor 1 slaapkamer en 1 badkamer. Die kamer het 'n dubbelbed en die badkamer het 'n stort, bad, wasbak en 'n aparte toilet. Die aparte sitarea het ook 2 enkelbeddens en 'n TV met volle DStv. Die kombuis is toegerus met 'n yskas, mikrogolfoond, tweeplaatstoof, oond, ketel, broodrooster, eetgerei en breekware. Daar is ook 'n ruim stoep met braaigeriewe.
Remini is ongeveer 800 meter van die strand, winkels en 'n familierestaurant. WiFi is beskikbaar.
Linne en badhanddoeke word voorsien, maar gaste moet asb. hul eie strandhanddoeke saambring.
8 Thundertree is 'n selfsorghuis in die buurt Noorsekloof in Jeffreysbaai. Die huis is naby waterwurms en 'n kruidenierswarewinkel.
Daar is 3 slaapkamers en 2 badkamers waarvan een en suite is. Die eerste slaapkamer het 'n koningingrootte-bed en 'n bababedjie. Die tweede slaapkamer het 2 enkelbeddens. Die derde kamer het 'n koningingrootte-bed. Die en suite-badkamer het 'n stort. Die tweede badkamer het 'n stort en bad. Linne en handdoeke word voorsien.
Die oopplan-kombuis het 'n dubbelyskas-vrieskas, mikrogolf, stoof, oond, breekware, eetgerei, skottelgoedwasser en 'n ontbyttafel. Die sitkamer het 'n gemaklike hoekbank, 'n TV met DStv en 'n binnebraai. Daar is ook 'n eetarea. Die leefarea lei na 'n houtdek met 'n swembad en 'n uitsig oor die see in die verte.
'n Dubbelmotorhuis is beskikbaar. Die tuin is omhein en troeteldiervriendelik.
Cedarlaan 16 is 600 m van die see geleë. Die huis is ten volle toegerus en gerieflik gemeubileer vir 'n ontspanne vakansie. Daar is slaapplek vir 6 gaste.
Die huis het 'n oopplan eetkamer het 'n skuifdeur wat na die braaiplek lei, en die ten volle toegeruste kombuis loop uit op dek met beperkte uitsig oor die see, en mooi uitsig oor die tuin. Daar is DStv met alle kanale en 'n wasmasjien is beskikbaar. Die leefarea is 'n aparte privaat kamer met 'n TV en vol DStv. Die eenheid word voor aankoms en na vertrek skoongemaak.
Die huis bestaan uit 1 slaapkamer met 'n dubbelbed en 2 slaapkamers met 2 enkelbeddens elk. Daar is 'n badkamer met stort en bad en een gedeelde badkamer met stort. Daar is ook 'n wasmasjien.
Parkering is in die tuin beskikbaar met 'n hek wat sluit as ingang.
51 Bush Willow is in Wavecrest in Jeffreysbaai geleë en is net 1,5 km van die naaste swemstrand en 5 km van Jeffreysbaai se hoofswemstrand af. Dit is gerieflik naby al die geriewe, die strand en verskeie besienswaardighede.
Die huis beskik oor 3 slaapkamers en bied slaapplek aan 9 gaste. Die hoofslaapkamer het 'n dubbelbed en 'n en suite-badkamer. Die tweede slaapkamer het ook 'n dubbelbed en die derde slaapkamer het 4 enkelbeddens. Daar is 3 badkamers, elkeen met 'n stort, toilet en 'n wasbak.
Die kombuis het 'n yskas, stoof, oond, mikrogolfoond, tee- en koffiemaakgeriewe, eetgerei en breekware. Die eetkamer het oorgenoeg sitplek waar gaste hul maaltye kan geniet.
Die sitkamer het gemaklike rusbanke en 'n dagbed vir 'n ekstra gas.
Houtbosch Bay bied selfsorgverblyf op die strand in 'n natuurreservaat net 5 km vanaf Jeffreysbaai. Port Elizabeth Internasionale Lughawe is 75 km hiervandaan en die Addo-olifantpark met die Groot Sewe is 120 km vanaf Houtbosch Bay. Die eenheid bied panoramiese, onbelemmerde uitsigte oor die see.
Die romantiese wittebroodsuite spog met alles wat nodig is vir 'n onvergeetlike wegbreek soos 'n luukse, binnenshuise Jacuzzi. Ander geriewe sluit 'n TV met volledige DStv, 'n binnenshuise Jetmaster-braai en draagbare braaigeriewe op die balkon. Die slaapkamer, sitkamer en balkon met see-uitisigte. Die eenheid is langs die Houtbosch Bay Bird Restaurant waar daar 112 voëlspesies in 'n radius van 200 m gesien kan word. By dié restaurant word die voëls gevoer word en die grootkolmuskeljaatkat, kleingrysmuishond, blouduiker en kommetjiemuishond kom geniet ook dié kossies.
Die eenheid is op die ongerepte, wit strand geleë wat ideaal is vir staptogte, swem, visvang of jy kan eenvoudig net ontspan en die strelende geluid van die brekende branders en die voëls geniet. Houtbosch Bay is op die Tuinroete en Roete 62 geleë. Dit is ook 'n gerieflike oornagplek tussen Kaapstad en Port Elizabeth.
La Caribe 58 is 'n selfsorgwoonstel in Marina Martinique in Jeffreysbaai. Dis sowat 2 km vanaf die strand en 'n paar restaurante.
Die woonstel het 2 slaapkamers en 1 badkamer. Die hoofslaapkamer het 'n koninggrootte-bed en die tweede het 'n stapelbed met 'n dubbelbed onder en enkelbed bo. Die badkamer het 'n bad, aparte stort, 'n wasbak en toilet. Die kombuis is toegerus met 'n yskas, mikrogolf, oond en stoof, en 'n wasmasjien.
Die aangrensende oopplan-leefarea het 'n TV vir media-vermaak en lei na 'n balkon met ingeboude braaigeriewe en 'n uitsig oor die soutwaterkanaal en omgewing. Veilige parkeerplek is beskikbaar.
La Caribe 58 is sowat 3 km vanaf die middedorp met sy surf-winkels, restaurante en ander geriewe.
@ Home#JBay is 'n ruim vakansie-eenheid in Wavecrest, Jeffreysbaai. Rook is verbode in die eenheid. Die eenheid is ideaal vir 'n klein gesin of groep vriende wat op soek is na 'n gerieflike basis om die gebied te verken en alles te geniet wat Jeffreysbaai bied.
Die tuinwoonstel het 2 slaapkamers en slaapplek vir 5 gaste. Die hoofslaapkamer het 'n dubbelbed en die tweede slaapkamer het 'n dubbelbed en 1 enkelbed. 'n Baba-kampbed is op versoek beskikbaar teen geen ekstra koste. Die ruim badkamer het 'n bad, stort, toilet en wasbak. Linne en handdoeke word voorsien. Gaste moet asseblief self strandhanddoeke saambring.
Die kombuis het 'n ontbythoekie en is toegerus met 'n stoof, yskas-vrieskas, mikrogolfoond, koffie- en teemaakgeriewe, tee, koffie en suiker word voorsien, 'n broodrooster, breekware, eetgerei, strykyster en -plank en wasgoeddraad. Daar is ook 'n wasmasjien, wasgoedstaander en tuimeldroër. Skoonmaakprodukte en toiletpapier word voorsien.
Die sitkamer het gemaklike banke en 'n TV met DStv en boeke. Daar is ook 'n eetkamertafel waar gaste hulle etes kan geniet. Vanuit die sitkamer is daar 'n onderdakstoep met stoepmeubels, Weber-braai en 'n pragtige, gedeeltelike see-uitsig.
Veilige parkeerplek is beskikbaar.
38 Bushwillow is in die gewilde branderplankrydorp Jeffreysbaai geleë. Dis net 500 m van die strand af met ongelooflike see-uitsigte. Jeffreysbaai staan bekend vir sy branderplankryplekke en bied van die lekkerste branders in die wêreld. Dié dorp het ontwikkel tot 'n gewilde toeriste-bestemming met Blouvlagstrande, pragtige skulpe op die strand en smullekker seekos.
38 Bushwillow is 'n selfsorghuis en beskik oor 5 slaapkamers. Die huis het slaapplek vir tot 18 gaste. Die hoofslaapkamer het 'n koninggrootte-bed en lei na 'n patio met see-uitsigte. Die tweede en derde slaapkamers het beide koningingrootte-beddens en deel 'n volle badkamer met 'n stort. Die vierde en vyfde slaapkamers is in die solderkamer geleë en deel 'n badkamer met 'n stort en 'n toilet. Albei slaapkamers beskik oor balkonne en die vierde slaapkamer bied 'n volle see-uitsig. Die ruim leefarea maak oop op 'n patio en bevat ook 'n kroeg met 'n yskas, 'n TV met DStv, 'n ontbythoekie en binnebraaigeriewe. Buiten die binnenshuise braai is daar ook 'n Weber op die balkon. Die oopplan-kombuis grens aan die leefarea en is toegerus met 'n gasstoof, 'n oond, dubbeldeur-yskas met 'n vrieskas, 'n wasmasjien en 'n tuimeldroër. Vir jou veiligheid het die huis 'n dubbelmotorhuis met outomatiese deure wat toegang bied tot die hoofhuis en veiligheidshekke.
Jeffreysbaai is minder as 'n uur van Port Elizabeth af. Die nabygeleë Kabeljousrivier-, Seekoeirivier- en Kromriviermondings is die tuiste van talle watervoëls, en dis ook die ideale plek vir watersport, kanovaart en visvang.
Marina Martinique 1152 is 'n ruim selfsorghuis aan die waterfront in die Marina Martinique geleë en het slaapplek vir 8 gaste.
Dié dubbelverdiepinghuis beskik oor 4 slaapkamers en 4 badkamers met storte. Die hoofslaapkamer het 'n koningingrootte-bed en 'n en suite-badkamer met 'n stort en 'n bad. Drie kamers het elkeen 'n dubbelbed, waarvan 2 'n en suite-badkamer met 'n storte her. Beddegoed en handdoeke word voorsien.
Die oopplan-kombuis is toegerus met 'n stoof, oond, mikrogolfoond, yskas, skottelgoedwasser en tee- en koffiemaakgeriewe. Maaltye kan rondom die eetkamertafel geniet word. Die huis beskik ook oor 2 sitarea en die tweede sitkamer het 'n TV met ExtraView DStv.
Die leefarea het 'n ingeboude braai-area en bied toegang tot 'n dek wat uitkyk oor die marina. Parkeerplek is beskikbaar in 'n dubbelmotorhuis, wat ook 'n wasmasjien en 'n tuimeldroër het. 'n Dubbelkajak en meerplek vir 'n boot is beskikbaar. Ongelukkig word troeteldiere nie toegelaat nie.
Roux Villa 7 bied gerieflike selfsorgverblyf in 'n veilige kompleks in Jeffreysbaai, loopafstand van die hoofstrand af.
Die eenheid is op die grondvloer en het slaapplek vir 6 gaste in 3 slaapkamers, en daar is 2 badkamers, en 'n oopplan-kombuis, -eet en -leefarea. Die eerste slaapkamer het 2 enkelbeddens, die tweede slaapkamer het 'n konigningrootte-bed, en daar is 'n dubbelbed in die derde slaapkamer. Die hoofslaapkamer en die leefarea lei na 'n balkon. Al die nodige linne word voorsien, maar gaste moet hul eie handdoeke saambring.
Roux Villa 7 se leefarea het 'n TV en die kombuis is toegerus met 'n oond, stoof, ketel, broodrooster, yskas, wasmasjien en 'n tuimeldroër. Die eenheid het ook 'n balkon met braaigeriewe en 'n uitsig oor die oseaan in die verte. Veilige parkeerplek is beskikbaar in die kompleks agter 'n hek met 'n afstandbeheer.
Jeffreys Bay Luxury Apartments bied gehalteverblyf in die rustige buurt, Wavecrest, naby die onderste deel van Point Beach in Jeffreysbaai. Hierdie bekende branderplankbestemming word geken aan sy besienswaardighede, ongerepte strande vol skulpies en branders wat perfek is vir branderplankryers.
Verblyf is beskikbaar in 8 moderne woonstelle wat uniek versier is en met pragtige see-uitsigte spog. Daar is 'n kombuis in 6 van die eenhede wat gaste kan gebruik vir selfsorgverblyf en sommige van die groter eenhede het ook 'n braai-area.
Elke woonstel het perkallinne in die slaapkamers, gratis WiFi, satelliet-TV en veilige parkeerplek agter 'n afstandbeheerhek. Tee- en koffiemaakgeriewe, tuisgemaakte beskuit en bottelwater word met aankoms voorsien.
Jeffreysbaai bied verskeie doendinge soos swem, branderplankry, hengel, kano, perdry, gholfpseel, riviervaarte en vierwielmotorfietsroetes.
The Jbaynian @ 22 is 'n losstaande selfsorghuis met 'n pragtige see-uitsig en toegang tot die strand in Marina Martinique in Jeffreysbaai. Jeffreysbaai is bekend vir sy perfekte branders, ongerepte strande en vakansie-atmosfeer regdeur die jaar.
Die huis bied slaapplek aan 6 gaste en beskik oor 3 slaapkamers en 'n oopplan-kombuis en -leefarea. Die eerste en tweede slaapkamer het elkeen 'n dubbelbed en die derde slaapkamer het 2 enkelbeddens. Die badkamer het 'n stort-oor-bad, 'n toilet en 'n wasbak.
Die kombuis is volledig toegerus vir selfsorg met 'n stoof, oond, yskas-vrieskas, mikrogolfoond en 'n ontbyttoonbank met stoele. Die sitkamer het 'n platskerm-TV en bied toegang deur skuifdeure tot 'n tuin met 'n eetstel.
Kom geniet die vryheid en die reuk van die see.
No 18 Brandersig
No 18 Brandersig is 'n lieflike selfsorghuis in die Brandersig-kompleks in Jeffreysbaai, reg oorkant die pad van die wêreldbekende Supertubes-strand af. Dié skakelhuis is stapafstand van die strand en die plaaslike Spar supermark af.
Die huis het slaapplek vir 5 gaste en beskik oor 3 slaapkamers, 2 badkamers en 'n oopplan-kombuis en sitarea. Daar is 'n dubbelbed in die eerste en tweede slaapkamers en die derde slaapkamer het 'n enkelbed. Al die kamers beskik oor ingeboude kaste. Die eerste badkamer het 'n stort en die tweede badkamer 'n bad.
Die kombuis is ten volle toegerus vir selfsorg met 'n stoof, oond, yskas-vrieskas en 'n mikrogolfoond. Die sitarea het 'n platskerm-TV met 'n DVD-speler. Die sitarea bied toegang tot 'n patio met ingeboude braaigeriewe en daar is 'n enkelmotorhuis.
Martinique Cove is 'n gerieflike woonstel met 'n uitsig oor die kanaal en bied slaapplek aan 5 gaste.
Dié woonstel front na die water en het 2 slaapkamers en 2 badkamers, 1 met 'n stort en die ander met 'n bad. Die hoofslaapkamer het 'n koninggrootte-bed, haardroër, klein TV met DStv en 'n kinderbed kan op versoek voorsien word. Die tweede slaapkamer het 'n dubbelbed en 'n enkelbed.
Die oopplan-kombuis is toegerus met 'n stoof en oond, 'n mikrogolfoond, yskas-vrieskas, tee- en koffiemaakgeriewe, skottelgoedwasser, ysmasjien, en 'n etenstafel. Die sitkamer het 'n TV met DStv (Premium-pakket), en lei na 'n beskutte balkon met 'n ingeboude braai. Alle breekware, eetgerei, potte en panne, en kombuistoebehore word voorsien.
Die kompleks het 'n gemeenskaplike waskamer met 2 wasmasjiene en 2 tuimeldroërs, sowel as 'n swembad en die strand is slegs 450 m ver. Daar is ook 'n buitelug-gimnasium
Makisaki by Albatros-strand streef daarna om aan gaste se behoeftes te voldoen. Ons gaste se privaatheid, sekuriteit en gerief is baie belangrik vir ons en dit is hoekom gaste wat al by ons tuisgegaan het ons so hoog ag.
Makisaki bestaan uit 3 woonstelle, twee met 2 slaapkamers en een met 'n dubbelslaapkamer. Die eenhede word voor aankoms en na vertrek skoongemaak. 'n Daaglikse skoonmaakdiens kan ook gereël word.
Makisaki See-uitsig: Woonstel op die eerste vloer met 2 slaapkamers, 1 met 'n koningingrootte-bed en die ander een met 2 enkelbeddens. Albei kamers het en suite-badkamers en skuifdeure na die balkon en braaiplek. Ander geriewe: wasmasjien, sitkamer, eetarea, kombuis met skottelgoedwasser en 32″ platskerm-TV, DVD-speler en DStv.
Makisaki Park-uitsig: Op die eerste vloer en beskik oor 2 slaapkamers, 1 met 'n koningingrootte-bed en die tweede slaapkamer het 2 enkelbeddens. Altwee kamers het en suite-badkamers en skuifdeure na die balkon en braai toe. Ander geriewe: wasmasjien, kombuisie, 32″ platskerm-TV, DVD-speler en DStv.
Makisaki 3: Privaat kamer op die eerste vloer met 'n dubbelbed en 'n en suite-badkamer met 'n stort. Dit het ook 'n mikrogolfoond, yskassie en TV. Daar is nie 'n see-uitsig of kookgeriewe nie.
Makisaki se selfsorg-akkommodasie bied luukse vakansieverblyf regdeur die jaar. Ons het aanpasbare tariewe en alles wat jy sou benodig; parkeerplek van die straat af, DStv en 'n uitsig wat skrik vir niks. Die strand is 50 m van die woonstelle af en die middestad is net 3 km weg.
Hoephoep 11 Houtbosch Bay
Hoephoep 11 Houtbosch Bay is 'n selfsorg-houthuis in 'n sekuriteitskompleks langs die strand in Astonbaai, net 6 km van Jeffreysbaai af. Gaste kan met die plankpaadjie tot by die strand stap.
Die huis het 2 slaapkamers en 2 badkamers. Die hoofslaapkamer het 'n dubbelbed, 'n kluis en 'n deur na die dek. Die eerste badkamer is langs die hoofslaapkamer en het 'n stort. Die tweede slaapkamer het 2 enkelbeddens en die tweede badkamer het 'n bad.
Die dek en voordeur word met 'n houttrap bereik. Die oopplan-kombuis is toegerus met 'n yskas, mikrogolf, wasmasjien en koffiemasjien. Daar is 'n eetarea en die sitkamer het 'n TV met 'n DStv-koppelpunt waarvoor gaste hul eie dekodeerder en slimkaart kan saambring. Binne is 'n kaggel en buite op die dek is 'n Weber-braai.
Gaste kan ook van die gemeenskaplike braaiplek gebruik maak. Let egter daarop dat slegs houtskool gebruik mag word en dat kole geblus moet word voordat jy die braaiplek verlaat. Hierdie reëls word streng toegepas.
'n Parkeerplek én 'n toesluitmotorhuis is by 11 Houtbosch Bay beskikbaar. Linne en badhanddoeke word voorsien, maar bring asb. jou eie strandhanddoeke.
Jeffreysbaai is alombekend vir sy skulpiestrande en die beste surf-branders branders vir branderplankry in Suid-Afrika. Ander doendinge sluit perdry op die strand, die Skulpmuseum, Fountains Mall en Jeffreysbaai Haai-akwarium in. Buitelugvrate sal oneindig plesier put uit al die geleenthede vir bergfietsry, gholf speel, riviervaart, vierwielmotorfietsry en sandplankry op die duine.
The View bied gerieflike selfsorgverblyf in 'n woonstel met 2 slaapkamers in Jeffreysbaai. Die woonstel is 15 minute se stap van die strand af en is ook naby winkelsentrums. Die patio en hoofslaapkamer bied gedeeltelike see-uitsigte.
Die woonstel het 2 slaapkamers, 2 badkamers, 'n oopplan-kombuis, -sitkamer en -eetarea en 'n beskutte patio. Die hoofslaapkamer het 'n dubbelbed en die tweede slaapkamer het 2 enkelbeddens. Basiese beddegoed word voorsien, hoewel ons gaste aanraai om hul eie saam te bring. Die kombuis is vir selfsorg toegerus met eetgerei, breekware, 'n yskas, mikrogolf, oond en 'n stoof. Daar is ook 'n wasmasjien in die woonstel.
Die sitkamer het 'n TV en die beskutte patio het 'n eetkamerstel. Daar is 1 onderdakparkeerplek tot gaste se beskikking. Gaste moet asb. hul eie DStv-dekodeerder en braai saambring.
On The Beach bied verblyf met 'n rustige, verfynde atmosfeer in Jeffreysbaai. Die gastehuis is op die strand en spog met klassieke ontwerp, elegante dekor, 'n harmonieuse atmosfeer, luisterryke uitsigte van meeste van die kamers af en 'n sitkamer, kroeg en verandas waar jy jou batterye kan herlaai. Dis ideaal vir vakansiegangers en sakelui. Gaste is ook welkom om gebruik te maak van ons strandstoele, en -handdoeke.
Beleef die betowering van 'n braai teen die strand wanneer die son ondergaan. Braaigeriewe en piekniektafels is beskikbaar voor die gastehuis, op die voorste grasperk of in die inheemse tuin wat pragtig uitgelê is en na die strand lei. Of gooi 'n kombers oop op die sand 'n bietjie laer af – die uitsigte is orals pragtig! Die braaikamer is volledig toegerus met Webers, braaitange, eetgerei, breekware en glase vir die houttafels buite.
Die ligging is ideaal – net 50 minute se ry van Port Elizabeth Internasionale Lughawe af.
Ons het 'n dakwoonstel-kamer, 2 "deluxe"-kamers, 2 superieure kamers, 2 "executive"-ateljeekamers, 'n luukse kamer, standaardkamers en 2 tweeslaapkamer-suites. Die meeste van die eenhede het direkte toegang tot die asemrowende strand en die see.
Die sitkamer, kroeg, eetkamer-area en balkon is 'n absolute viering van die pragtige Indiese Oseaan en wys hoe pragtig ons ligging eintlik is. Die rustige klank van die golwe herinner jou deurgaans dat jy hier is om te ontspan en jou batterye te herlaai. Kyk vir die dolfyne en die branderplankryers wat in die branders baljaar en kom beleef hoe luuksheid pragtig vermeng met die natuur.
Laat ons toe om jou te bederf met ons hartlike gasvryheid en wêreldklas-diens.
Leke by di C is 'n moderne selfsorghuis in Jeffreysbaai, nie ver van die strand af nie.
Die huis bied slaapplek vir 8 gaste en beskik oor 'n oopplan-kombuis, -eethoekie en -leefarea. Die eerste gesinskamer het 'n dubbelbed, stapelbeddens en 'n en suite-badkamer. Dit bied slaapplek aan 4 gaste. Die tweede slaapkamer vir paartjies het 'n dubbelbed en 'n en suite-badkamer.
Die kombuis is goed toegerus vir selfsorg met 'n skottelgoedwasser, tuimeldroër, skottelgroedwasser, groot yskas-vrieskas, stoof, oond en 'n mikrogolfoond. Die sitkamer het gemaklike stoele, 'n bank wat in 'n dubbelbed omskep kan word vir 2 gaste en 'n platskerm-TV. DStv is beskikbaar.
Die oopplan-leefarea het glasskuifdeure wat lei na 'n ingeboude braai-area met 'n rooster, potjiekospot, broodpan en platpot.
Die huis het 'n alarm, 2 onderdakparkeerplekke, 'n pragtige tuin met veilige speelplek vir kinders en 'n elektriese hek.
Vir die veiligheid en netheid van ons gaste word matriekstudente en Hooka-pype ongelukkig nie toegelaat nie.
Surf Point 6 is 'n pragtige selfsorg-meenthuis in 'n veilige kompleks in die eksklusiewe Wavecrestarea van Jeffreysbaai. Dis 220 meter se stap vanaf die strand by die gewilde branderryplek, "Point", en 600 meter se stap vanaf die Spar-winkelsentrum en Avis-motorhuur.
Die eenheid beskik oor 3 slaapkamers, 2 badkamers (1 en-suite badkamer) en 'n oopplan-leefarea en 'n volledig toegeruste kombuis. Daar is 'n 40″ platskerm-TV 'n DStv-dekodeerder met 'n EasyView-pakket wat toegang bied tot 'n beperkte aantal TV- en oudio-kanale.
'n Pragtige stoep en braaigeriewe is buite beskikbaar, asook 'n aangrensende familiekamer.
Die kombuis is volledig toegerus met 'n stoof, 'n mikrogolfoond, 'n elektriese braaipan, 'n skottelgoedwasser, 'n yskas-vrieskas, 'n ketel, 'n broodrooster en ander kombuistoebehore.
Die TV-area en 2 slaapkamers is aan die seekant geleë wat beskik oor groot skuifdeure wat uitloop op die stoep. Alle vloere is geteël.
Die woonstel is toegerus met 'n alarmstelsel en 'n sekuriteitshek by die hoofdeur. Veilige parkeerplek is in die kompleks beskikbaar. Daar is ook 'n driekwart-lengte motorafdak.
Gedurende skoolvakansies word besprekings van minstens 3 dae vereis en gedurende die Desember-skoolvakansie word besprekings van minstens 5 dae vereis. Let asseblief daarop dat geen besprekings vir matrikulante studente toegelaat word nie.
Bella Vista 4 is 'n selfsorgwoonstel in 'n kompleks in Jeffreysbaai. Dit is naby wêreldbekende Surfers Point en Supertubes.
Die eenheid bied slaapplek vir 4 gaste in 2 slaapkamers. Daar is 2 badkamers, 'n oopplan-leefarea en die kombuis is goed toegerus. Die hoofslaapkamer het 'n dubbelbed en 'n en suite-badkamer en daar is 2 enkelbeddens in die tweede slaapkamer. Die leefarea het 'n "cove" (slaaparea wat toeskuif) met 'n ekstra dubbelbed.
Die kombuis is toegerus met 'n yskas-vrieskas, stoof, oond, ketel, mikrogolf en filterkoffiemasjien. Verder is daar 'n braai-area, TV, asook 'n swembad en toesluitmotorhuis op die perseel. Die eenheid is nie rolstoelvriendelik nie.
Doendinge in die omgewing: swem, surf, visvang, perdry, vlieërbranderry, gholf, en bergfietsry. Daguitstappies kan onderneem word na die nabygeleë Tsitsikamma en ook reksprong.
55 La Caribe is 'n knus selfsorgwoonstel op die Marina Martinique Landgoed in die kusdorpie Jeffreysbaai.
Dié tweeslaapkamer-eenheid op die grondvloer bied slaapplek aan 4 gaste en direkte toegang tot die mensgemaakte waterkanale. Die hoofslaapkamer het 'n dubbelbed en die tweede slaapkamer het 2 enkelbeddens. Die badkamer word gedeel en beskik oor 'n bad en stort.
Die kombuis is volledig toegerus met 'n yskas, stoof, oond, mikrogolf, broodrooster, ketel en ontbythoekie. Die sitkamer het 'n TV (volledige DStv-pakket). Glasdeure lei na 'n patio met 'n braai-area, wat ook 'n uitsig oor die kanaal bied.
Daar is 'n kajak en roeispane wat gaste kan gebruik om die water kanale te gaan verken.
Jeffreysbaai bied doendinge soos swem, branderry, sandbord, seekajakvaart, 4×4-roetes, gholf en voetslaan.
Hierdie ou kliphuis is onlangs opgeknap en omskep om unieke en suite-akkommodasie in Jeffreysbaai te bied. FunkyTown is 'n eklektiese versameling van ontwerp, kleur en kuns.
FunkyTown het 7 goed ingerigte, individueel versierde, kontemporêre kamers
As jy die perfekte akkommodasie in Jeffreysbaai soek, het jy net die regte plek gekry! Jeffrey's Bay Beach House is 'n B&B-instansie wat reg op die strand geleë is in een van die pragtigste dorpies in die wêreld.
Dolphin View Guesthouse is in die Noorsekloof Natuurreservaat in 'n stil, veilige en rustige area, maar steeds na aan die winkels, geleë. Ons gastekamers bied beeldskone uitsigte oor die reservaat en die seen en jy kan die oorvloedige voëllewe vanaf jou privaat balkon geniet.
Die B&B Selfsorg is in 'n stil, gegoede voorstad van Jeffreysbaai geleë. Die dorp is net langs die N2, sowat 75 km suidwes van Port Elizabeth. Dit is bekend vir sy strande, branderplankry-geleenthede en seekos.
Home Away From Home is 'n selfsorg-eenheid in Wavecrest, Jeffreysbaai, naby Victory Christian Church en Fountains Winkelsentrum. Dié eenheid is op die eienaars se perseel en is ideaal vir paartjies, enkelinge, sakereisigers en gesinne met klein kinders.
Stone Olive Guesthouse bied luukse akkommodasie in 'n Franse Medditereense styl. Ons en suite-kamers het privaat ingange vir jou privaatheid.
Ons is sowat 900 m van die see af. Ons het verskillende kamertipes.
Surfpoint 9 is in Jeffreysbaai, 200 m van die strand af. Die eenheid beskik oor 3 slaapkamers, 2 badkamers, 'n volledig toegeruste kombuis, eetarea en sitkamer.
As daar een ding is waarna almal uitsien, is dit ons jaarlikse vakansie na 'n lang jaar se harde werk, en as dit by die kus kan wees, is dit nog beter. By Madiolyn glo ons dat luuksheid nie noodwendig duur hoef te wees nie, maar gerief en veiligheid is baie belangrik en daarom word ons akkommodasiegeriewe as die beste beskou deur ons vorige besoekers.
C-Front Units is slegs 100 m vanaf die strand in Kabeljous in Jeffreysbaai geleë en bied gerieflike selfsorgverblyf in 2 aparte woonstelle op dieselfde perseel as 'n privaat woning. Die woonstelle het 'n lieflike uitsig oor die tuin en die see.
Welkom aan boord ons "skip", die Bay Cove Inn.
Ons is vasgemeer in Jeffreysbaai wat terloops ook die beginpunt is van die pragtige Tuinroete. Ons is in die hoofstraat van Jeffreys, genaamd Da Gama-straat, net 150 m vanaf Albatros-strand. Ons bied egter ongelukkig nie see-uitsigte nie.
Jacaranda is 'n vakansiewoonstel met 2 slaapkamers en selfsorg-geriewe op die grondverdieping in 'n sekuriteitskompleks in Jeffreysbaai. Daar is 'n motorafdak beskikbaar vir hierdie eenheid.
Die woonstel is gemeubileerd en daar is slaapplek vir tot 5 gaste.
Seester Strandhuis is in Jeffreysbaai, net 75 km suidwes van Port Elizabeth, geleë. Jeffreysbaai is een van die 5 bekendste branderry-plekke in die wêreld. Seester Strandhuis is perfek vir paartjies, groepe en toeriste wat op soek is na pret, plesier en ontspanning.
17 on Periwinkle bestaan uit 2 selfsorgwoonstelle in Jeffreysbaai wat aan 'n hoofhuis grens. Die eenhede het slaapplek vir tot 4 mense elk. Kom geniet 'n vakansie in Jeffreysbaai teen 'n sakpasprys.
The Cottage is geleë in Jeffreysbaai, Suid-Afrika se branderry-hoofstad. Dié ruim, luukse eenheid is goed ingerig en staan in 'n veilige kompleks, net 600 m van die strand af. Dit is 'n rustige, privaat omgewing oorkant die gholf- en rolbalbaan.